**Krajské kolo 13. ročníka ENERSOL SK**

**7. 3. 2023**

V stredu 7. marca 2021 sa uskutočnilo krajské kolo 13. ročníka súťaže ENERSOL SK. Projekt Enersol je zameraný na oblasti úspory elektrickej energie, využívania obnoviteľných zdrojov elektrickej energie a znižovania emisií v doprave.

Krajského kola zúčastnili štyri stredné odborné školy Žilinského samosprávneho kraja: SOŠD Martin-Priekopa, SOŠE Žilina SOŠS Liptovský Mikuláš a SŠ Nižná.

Tento rok práce vo všetkých kategóriách hodnotila jedna štvorčlenná odborná hodnotiaca komisia v zložení: predseda OHK - Ing. Alena Skrisová, Stredoslovenská distribučná a.s. Žilina a členovia OHK - Ing. Gabriela Vronková, SOŠS Liptovský Mikuláš, Ing. Dagmar Muthová, SOŠE Žilina a Bc. Tibor Koňušík, SŠ Nižná. Do súťaže sa zapojilo dvanásť prác. Päť prác v Hlavnej kategórii, čtyri v Tvorivej kategórii a tri v Propagačnej kategórii. Každá práca vniesla vlastný pohľad na danú problematiku. Odborná komisia zhodnotila práce, skonštatovali, že sú na veľmi dobrej odbornej úrovni a na postup do celoštátneho kola odporučila prvé dve práce z každej kategórie.

Naša škola prispela do súťaže tromi prácami, po jednej v každej kategórii. V Hlavnej kategórii sa Marta Planietová, Lucia Steinerová a Adriana Vraniaková z III.AO umiestnili na 4. mieste. V Tvorivej kategórii sa Damián Šagáth z II.AB umiestnil na 2. mieste. V Propagačnej kategórii sa Natália Šimeková z III.BCM umiestnila na 2. mieste. Srdečne blahoželáme.

Ďakujeme všetkým zúčastneným a postupujúcim prajeme veľa úspechov v celoštátnom kole 13. ročníka ENERSOL SK ktoré sa uskutoční v dňoch 3. – 5. apríla 2023 v SOŠPRaS Senica.

Ing. Katarína Lengyelová, predseda KK